LV Eiropas Savienības Oficiālais Vēstnesis L 194/47

KOMISIJAS REGULA (EK) Nr. 671/2009

(2009. gada 24. jūlijs),

ar ko atklāj eksporta licenču piešķiršanas procedūru attiecībā uz sieru, kurš atbilstīgi dažām VVTT kvotām 2010. gadā eksportējams uz Amerikas Savienotajām Valstīm

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 171. panta 1. punktu saistībā ar 4. pantu,

tā kā:

(1) Atbilstīgi III nodaļas 2. iedaļai Komisijas 2006. gada 17. augusta Regulā (EK) Nr. 1282/2006, ar ko nosaka īpašus sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz piena un piena produktu eksporta licencēm un eksporta kompensācijām (2), eksporta licences sieram, ko eksportē uz Amerikas Savienotajām Valstīm atbilstīgi daudzpusējās tirdzniecības sarunās noslēgtajos nolīgumos paredzētajām kvotām, var piešķirt saskaņā ar īpašo procedūru, ar kuru var izraudzīties vēlamos importētājus ASV.

(2) Šāda procedūra jāatklāj 2010. gada eksportam, un jānosaka ar to saistītie papildu noteikumi.

(3) Importa pārvaldībai ASV kompetentās iestādes nošķir papildu kvotas, kas Eiropas Kopienai piešķirtas saskaņā ar Urugvajas sarunu kārtu, un kvotas, kuras piešķirtas Tokijas sarunu kārtā. Eksporta licences jāpiešķir, ņemot vērā šo produktu atbilstību attiecīgajai ASV kvotai, kura aprakstīta Amerikas Savienoto Valstu Saskaņoto tarifu plānā.

(4) Lai eksportētu maksimālu daudzumu atbilstīgi kvotām, par kurām ir mērena interese, jāatļauj visu kvotas daudzumu aptveroši pieteikumi.

(5) Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

IR PIEŅĒMUSI ŠO REGULU.

1. pants

Eksporta licences produktiem, kuru KN kods ir 0406 un kuri uzskaitīti šīs regulas I pielikumā kā produkti, kas eksportējami uz Amerikas Savienotajām Valstīm 2010. gadā atbilstīgi Regulas (EK) Nr. 1282/2006 23. pantā minētajām kvotām, izdod saskaņā ar minētās regulas III nodaļas 2. iedaļu un šīs regulas noteikumiem.

2. pants

1. Pieteikumus Regulas (EK) Nr. 1282/2006 24. panta minētajām licencēm (turpmāk tekstā – “pieteikumi”) iesniedz kompetentajām iestādēm vēlākais no 2009. gada 1. līdz 10. septembrim.

2. Pieteikumus nepieņem, ja tajos nav ietverta visa informācija, kas noteikta Regulas (EK) Nr. 1282/2006 24. pantā, un ja nav pievienoti tajā minētie dokumenti.

Ja vienai un tai pašai produktu grupai, kas minēta I pielikuma 2. slejā, paredzētais daudzums ir sadalīts Urugvajas sarunu kārtas kvotā un Tokijas sarunu kārtas kvotā, licences pieteikumi var attiekties tikai uz vienu no šīm kvotām un tajos attiecīgajai kvotai jābūt norādītai, precizējot minētā pielikuma 3. slejā norādītās kvotas un grupas identifikāciju.

Regulas (EK) Nr. 1282/2006 24. pantā minēto informāciju iesniedz atbilstīgi šīs regulas II pielikumā iekļautajam paraugam.

3. Attiecībā uz I pielikuma 3. slejā ar “Tokija-22”, “Urugvaja-22”, “Tokija-25” un “Urugvaja-25” apzīmētajām kvotām pieteikums ir vismaz par 10 tonnām un nepārsniedz attiecīgās kvotas pieejamo daudzumu, kas norādīts minētā pielikuma 4. slejā.

Attiecībā uz citām I pielikumā 3. slejā norādītajām kvotām pieteikums ir vismaz par 10 tonnām un nepārsniedz 40 % no attiecīgo kvotu pieejamā daudzuma, kas norādīts minētā pielikuma 4. slejā.

4. Pieteikumus pieņem tikai tad, ja pieteikuma iesniedzēji rakstveidā apliecina, ka nav iesnieguši citus pieteikumus attiecībā uz to pašu produktu grupu, to pašu kvotu un ka viņi apņemas to nedarīt.

Ja pretendents iesniedz vairākus pieteikumus attiecībā uz to pašu produktu grupu un to pašu kvotu vienā vai vairākās dalībvalstīs, visus pretendenta pieteikumus uzskata par nederīgiem.

3. pants

1. Dalībvalstis piecu darbdienu laikā pēc pieteikumu iesniegšanas termiņa beigām paziņo Komisijai par katrā produktu grupā iesniegtajiem pieteikumiem un vajadzības gadījumā arī par I pielikumā norādītajām kvotām.

Visus paziņojumus, tostarp nulles paziņojumus, izdara, aizpildot III pielikumā iekļauto paraugveidlapu un nosūtot to pa faksu vai pa e-pastu.

2. Paziņojumā par katru grupu un vajadzības gadījumā par katru kvotu ir:

a) pieteikuma iesniedzēju saraksts;

b) daudzumi, uz ko pieteicies katrs pieteikuma iesniedzējs un kas sadalīti pēc piena produktu kombinētās nomenklatūras kodiem un pēc to koda atbilstīgi Amerikas Savienoto Valstu Saskaņoto tarifu plānam (2009. gads);

c) pieteikuma iesniedzēja izraudzītā importētāja nosaukums un adrese.

4. pants

Saskaņā ar Regulas (EK) Nr. 1282/2006 25. pantu Komisija tūlīt paredz licenču piešķiršanu un par to nekavējoties informē dalībvalstis vēlākais līdz 2009. gada 31. oktobrim.

Dalībvalstis piecu darbdienu laikā pēc tam, kad ir publicēti katrai grupai un vajadzības gadījumā katrai kvotai noteiktie piešķīruma koeficienti, paziņo Komisijai daudzumus, kas piešķirti katram pieteikuma iesniedzējam atbilstīgi Regulas (EK) Nr. 1282/2006 25. pantam.

Šo paziņojumu izdara, aizpildot šīs regulas IV pielikumā iekļauto paraugveidlapu un nosūtot to pa faksu vai e-pastu.

5. pants

Pirms licenču izdošanas vēlākais līdz 2009. gada 15. decembrim dalībvalstis pārbauda informāciju, kas paziņota saskaņā ar šīs regulas 3. pantu un Regulas (EK) Nr. 1282/2006 24. pantu.

Ja atklāj, ka uzņēmējs, kam izsniegta licence, sniedzis nepareizu informāciju, licenci anulē un drošības naudu neatmaksā. Dalībvalstis par to nekavējoties paziņo Komisijai.

6. pants

Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2009. gada 24. jūlijā Komisijas vārdā – Komisijas locekle Mariann FISCHER BOEL

(1) OV L 299, 16.11.2007., 1. lpp.

(2) OV L 234, 29.8.2006., 4. lpp.

I PIELIKUMS Sieri, kurus atbilstīgi dažām VVTT kvotām 2010. gadā paredzēts eksportēt uz Amerikas Savienotajām Valstīm Regulas (EK) Nr. 1282/2006 III nodaļas 2. iedaļa un Regula (EK) Nr. 671/2009 Grupas nosaukums saskaņā ar 4. nodaļas papildu piezīmēm Amerikas Savienoto Valstu Saskaņoto tarifu plānā Grupas apzīmējums un kvota Pieejamais daudzums 2010. gadam Piezīme Grupa Tonnas (1) (2) (3) (4) 16 Bez konkrēta nosaukuma Tokija-16 908,877 Urugvaja-16 3 446,000 17 Zilais siers (Blue Mould) 17 350,000 18 Čedaras siers 18 1 050,000 20 Edamas/Haudas siers 20 1 100,000 21 Itālijas tipa siers 21 2 025,000 22 Šveices vai Ementāles siers bez acojuma Tokija-22 393,006 Urugvaja-22 380,000 25 Šveices vai Ementāles siers ar acojumu Tokija-25 4 003,172 Urugvaja-25 2 420,000

II PIELIKUMS Regulas (EK) Nr. 1282/2006 24. pantā prasītā informācija Grupa un kvota, kas minētas Regulas (EK) Nr. 671/2009 I pielikuma 3. slejā: Grupa, kas minēta Regulas (EK) Nr. 671/2009 I pielikuma 2. slejā: … … Kvotas izcelsme: Urugvajas kārta:  Tokijas kārta: 

Pieteikuma iesniedzēja nosaukums/adrese Produkta kombinētās nomenklatūras kods Pieprasītais daudzums tonnās ASV Saskaņoto tarifu plāna kods Izraudzītā importētāja nosaukums/adrese Kopā:

III PIELIKUMS Regulas (EK) Nr. 671/2009 3. pantā prasītā informācija Nosūtīt uz faksu + 32 2295 3310 vai e-pastu AGRI-MILK-USA@ec.europa.eu Grupa un kvota, kas minētas Regulas (EK) Nr. 671/2009 I pielikuma 3. slejā: Grupa, kas minēta Regulas (EK) Nr. 671/2009 I pielikuma 2. slejā: … … Kvotas izcelsme: Urugvajas kārta:  Tokijas kārta: 

Nr. Pieteikuma iesniedzēja nosaukums/adrese Produkta kombinētās nomenklatūras kods Pieprasītais daudzums tonnās ASV Saskaņoto tarifu plāna kods Izraudzītā importētāja nosaukums/adrese 1 Kopā: 2 Kopā: 3 Kopā: 4 Kopā: 5 Kopā: